pythainlp/thaigov-v2-corpus-22032023 huggingface dataset:
วันเสาร์ที่ 10 กรกฎาคม 2564
รถไฟฟ้า MRT สายสีน้ำเงิน และสายสีม่วง รวมถึงอาคารและลานจอดแล้วจรทุกแห่ง แจ้งเปิดให้บริการถึงเวลา 21.00 น.
ตั้งแต่วันจันทร์ที่ 12 กรกฎาคม 2564 เป็นต้นไป
ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้มีมติจำกัดเวลาให้บริการของระบบขนส่งสาธารณะ โดยหยุดให้บริการ ในช่วงเวลา 21.00-04.00 น. ในพื้นที่ควบคุมสูงสุดและเข้มงวด 10 จังหวัด ได้แก่กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ปัตตานี ยะลา นราธิวาส และสงขลา โดยนายศักดิ์สยาม ชิดชอบ รัฐมนตรีว่าการกระทรวงคมนาคม ได้มีนโยบายให้หน่วยงานที่เกี่ยวข้องแจ้งประชาชนให้รับทราบ มีผลบังคับใช้ ตั้งแต่วันที่ 12 กรกฎาคม 2564 เป็นต้นไป นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า รฟม. และ บริษัท ทางด่วนและรถไฟฟ้ากรุงเทพ จำกัด (มหาชน) (BEM) ผู้ให้บริการรถไฟฟ้า MRT พร้อมให้ความร่วมมือดำเนินการตามนโยบายของรัฐบาลและรัฐมนตรีว่าการกระทรวงคมนาคม โดยตั้งแต่วันที่ 12 กรกฎาคม 2564 เป็นต้นไป รถไฟฟ้า MRT จะปรับเวลาให้บริการดังนี้ รถไฟฟ้ามหานคร สายเฉลิมรัชมงคล (MRT สายสีน้ำเงิน)เวลา 06.00 - 21.00 น. และรถไฟฟ้ามหานครสายฉลองรัชธรรม (MRT สายสีม่วง) เวลา 05.30 - 21.00 น. (รถไฟขบวนสุดท้ายถึงสถานีปลายทางเวลา 21.00 น.) จนกว่าจะมีประกาศเปลี่ยนแปลง ทั้งนี้ ผู้โดยสารโปรดตรวจสอบตารางการเดินรถและเวลารถไฟขบวนสุดท้าย ได้จากประกาศภายในสถานีหรือ เฟซบุ๊ก: MRT Bangkok Metro / โมบายแอปพลิเคชัน : Bangkok MRT และเว็บไซต์ www.bemplc.co.th หรือ สอบถามรายละเอียดเพิ่มเติมได้ที่ศูนย์บริการข้อมูลโทร. 0 2624 5200
ในส่วนของอาคารและลานจอดแล้วจรของ รฟม. จะเปลี่ยนแปลงเวลาให้บริการเป็นตั้งแต่เวลา 05.00 ถึง 21.00 น. เพื่อให้สอดคล้องกับระยะเวลาให้บริการของรถไฟฟ้า โดยปัจจุบัน รฟม. มีที่จอดรถในแนวสายทางรถไฟฟ้า MRT สายสีน้ำเงิน จำนวน 10 สถานี ประกอบด้วย 4 อาคาร และ 10 ลานจอดรถ ได้แก่ อาคารจอดแล้วจรสถานีลาดพร้าว สถานีศูนย์วัฒนธรรมแห่งประเทศไทย สถานีหลักสอง (2 อาคาร) ลานจอดแล้วจรสถานีรัชดาภิเษก สถานีห้วยขวาง สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีเพชรบุรี สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่าน ที่จอดรถในแนวสายทางรถไฟฟ้า MRT สายสีม่วง จำนวน 4 สถานี ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ที่จอดรถในแนวสายทางรถไฟฟ้าสายสีเขียว ช่วงแบริ่ง - สมุทรปราการ จำนวน 1 สถานี ได้แก่ ลานจอดแล้วจรสถานีเคหะฯ และที่จอดรถในแนวสายทางรถไฟฟ้าสายสีเขียว ช่วงหมอชิต – สะพานใหม่ – คูคต จำนวน 2 สถานี ได้แก่ อาคารจอดแล้วจรสถานีแยก คปอ. และสถานีคูคต
สำหรับสถานการณ์การแพร่ระบาดเชื้อไวรัสโควิด-19 ในปัจจุบัน รฟม. และ BEM ได้ตระหนักและห่วงใยในความปลอดภัยของผู้โดยสาร โดยยังคงดำเนินการมาตรการป้องกันการแพร่ระบาดเชื้อไวรัสโควิด-19 ในระบบรถไฟฟ้า MRT ทั้ง 2 สายอย่างเข้มงวดและต่อเนื่อง เพื่อสร้างความเชื่อมั่นให้แก่ผู้ใช้บริการ พร้อมทั้งขอความร่วมมือผู้โดยสารรักษาระยะห่างทางสังคม หรือ Social Distancing สวมใส่หน้ากากผ้าหรือหน้ากากอนามัยตลอดระยะเวลาการใช้บริการ สแกน QR Code ไทยชนะ ที่ติดอยู่ในตู้โดยสาร เพื่อเช็คอิน และให้ความร่วมมือกับเจ้าหน้าที่ตรวจวัดอุณหภูมิร่างกายก่อนเข้าใช้บริการเพื่อความปลอดภัยของทุกคน
วันพุธที่ 6 กรกฎาคม 2565
“กรุงไทย” เดินสาย จัดโปรโมชันเต็มพิกัดงาน Money Expo HATYAI 2022 ภายใต้แนวคิด “ติดปีกไทย สู่ความยั่งยืน”
ธ.กรุงไทยเชิญพบกับที่สุดของข้อเสนอทางการเงิน ในงาน Money Expo HATYAI 2022 ณ หาดใหญ่ฮอลล์ ศูนย์การค้าเซ็นทรัล หาดใหญ่ ระหว่างวันที่ 8 - 10 ก.ค.2565 ภายใต้แนวคิด “ติดปีกไทย สู่ความยั่งยืน : Empower Better Life for All Thais”
ธนาคารกรุงไทย มุ่งสร้างสมการสู่ความมั่งคั่งอย่างยั่งยืน ตามพันธกิจหลักที่มุ่งสู่การเป็นธนาคารเพื่อความยั่งยืน พร้อมขับเคลื่อนสังคมด้วยนวัตกรรมทางการเงิน เพื่อลดความเหลื่อมล้ำให้สังคมเดินหน้าไปพร้อมกัน โดยไม่ทิ้งใครไว้ข้างหลัง เชิญพบกับที่สุดของข้อเสนอทางการเงิน ในงานมหกรรมการเงินหาดใหญ่ ครั้งที่ 12 (Money Expo HATYAI 2022) ณ หาดใหญ่ฮอลล์ ศูนย์การค้าเซ็นทรัล หาดใหญ่ ระหว่างวันที่ 8 - 10 กรกฎาคม 2565 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม
สำหรับบริการทางการเงินและโปรโมชั่นพิเศษภายในงานครอบคลุมทั้ง สินเชื่อรายย่อย สินเชื่อ SME ได้แก่ สินเชื่อที่อยู่อาศัยสำหรับทรัพย์สินพร้อมขาย (NPA) ให้กู้นานสูงสุด 40 ปี ยกเว้นค่าธรรมเนียม การประเมินราคาหลักทรัพย์ประกัน สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นานถึง 30 ปี
กรุงไทย ในฐานะธนาคารพาณิชย์ชั้นนำของประเทศ และเป็นพลังสำคัญในการร่วมสร้างคุณภาพชีวิตที่ดีกับสังคมไทย ได้สนับสนุนผู้ประกอบการเอสเอ็มอีทุกกลุ่มทุกขนาด ด้วยมาตรการ สินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็ก ก็กู้ได้แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน สินเชื่อกรุงไทย Smart Money สำหรับผู้มีรายได้ประจำ แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี พิเศษ สมัครบัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
นอกจากนี้ ธนาคารยังมีนโยบายสนับสนุนธุรกิจที่เป็นมิตรกับสิ่งแวดล้อม (Green Financing) เพื่อให้สอดคล้องกับเป้าหมายด้านสิ่งแวดล้อมและยุทธศาสตร์ประเทศ ในการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy: BCG Model) ซึ่งเป็นพื้นฐานสำคัญในการขับเคลื่อนเศรษฐกิจและสังคมให้เติบโตอย่างยั่งยืน ประกอบด้วย สินเชื่อ Robotic and Automation เพิ่มยอดผลิตได้ดังใจด้วยระบบอัตโนมัติ ดอกเบี้ยเริ่มต้น 4%ต่อปี ผ่อนนานสูงสุด 7 ปี สินเชื่อกองทุนสิ่งแวดล้อม เพื่อลงทุนระบบบำบัดของเสียในธุรกิจ ดอกเบี้ยคงที่ 3%ต่อปี ตลอดอายุสัญญา ผ่อนนานสูงสุด 7 ปี สินเชื่อธุรกิจเพื่ออนุรักษ์พลังงานและสิ่งแวดล้อม เพื่อการติดตั้งแผงโซลาร์เซลล์ ดอกเบี้ยเริ่มต้น MRR-1% ต่อปี ผ่อนนานสูงสุด 10 ปี
ภายในงานยังมี คาราวานตรวจสุขภาพกรุงไทย-แอกซ่า ประกันชีวิต และสิทธิพิเศษเมื่อ ซื้อประกันภัยกรุงไทยสุขภาพสุขใจ ของบมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย ของบมจ.ทิพยประกันภัย เบี้ยประกันภัยตั้งแต่ 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี Tops E-Voucher มูลค่า 100 บาท และเมื่อลงทุนตั้งแต่ 200,000 บาทขึ้นไป รับฟรีกระเป๋า G2000 สมัครบัตรเครดิต KTC รับบัตรกำนัล Starbucks มูลค่า 200 บาท
สำหรับข้อมูลเพิ่มเติม ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร 02-111-1111
วันพฤหัสบดีที่ 26 สิงหาคม 2564
นายกฯ ยินดี ''สายสุนีย์ จ๊ะนะ” คว้าเหรียญทองแดงแรก ให้ทัพนักกีฬาไทยใน “Tokyo 2020 Paralympics”
นายกฯ ยินดี ''สายสุนีย์ จ๊ะนะ” คว้าเหรียญทองแดงแรก ให้ทัพนักกีฬาไทยใน “Tokyo 2020 Paralympics”
วันนี้ (26 สิงหาคม 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับสายสุนีย์ จ๊ะนะ หรือ แวว นักกีฬาวีลแชร์ฟันดาบทีมชาติไทย ที่ได้รับชัยชนะ และสามารถคว้าเหรียญทองแดงแรก ให้กับทัพนักกีฬาพาราลิมปิกทีมชาติไทย ในการแข่งขันพาราลิมปิกเกมส์ 2020 ที่กรุงโตเกียว ประเทศญี่ปุ่น
สายสุนีย์ เอาชนะ โจวจิงจิง (Zhou Jingjing) นักกีฬาวีลแชร์ฟันดาบทีมชาติจีน ในการแข่งขันประเภทดาบเอเป้ หญิงเดี่ยว ในรอบรองชนะเลิศ จึงทำให้สามารถประเดิมเหรียญแรกให้ชาติไทย สายสุนีย์ เป็นนักกีฬาที่น่าชื่นชม เป็นนักกีฬาที่นำชื่อเสียงให้ประเทศไทยอย่างต่อเนื่อง เคยได้รับเหรียญทองในการแข่งขันพาราลิมปิกถึง 2 ครั้ง จากการแข่งขันประเภทเอเป้ จากพาราลิมปิกเกมส์เมื่อปี 2004 ที่เอเธนส์ และ 2012 ที่ลอนดอน
โฆษกรัฐบาลฯ กล่าวว่า นายกรัฐมนตรี ยังได้ฝากส่งกำลังใจและเน้นย้ำกับนักกีฬาพาราลิมปิกทุกคน ว่าขอให้ทำหน้าที่ของตนเองอย่างเต็มที่ สนุกกับการเล่นกีฬา รักษาความสมดุลของสภาพจิตใจ และไม่ต้องกังวลกับผลการแข่งขัน เพราะนักกีฬาทุกคนได้ทุ่มเทฝึกซ้อมและทำอย่างเต็มที่เพื่อสร้างความสุขให้กับประชาชนไทย และฝากเชิญชวนประชาชนร่วมส่งกำลังใจให้ทัพนักกีฬา ตลอดระยะเวลาการจัดการแข่งขันพาราลิมปิกครั้งนี้
วันศุกร์ที่ 25 มิถุนายน 2564
ขอให้ประชาชนที่ได้รับสิทธิ์โครงการเราชนะใช้จ่ายวงเงินสิทธิ์ภายในวันที่ 30 มิถุนายน 2564
ความคืบหน้าการใช้จ่ายของโครงการเราชนะ ณ วันที่ 24 มิถุนายน 2564 ซึ่งมีการใช้จ่ายแล้ว รวมทั้งสิ้น 271,658 ล้านบาท
นางสาวกุลยาตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้จ่ายของโครงการเราชนะ ณ วันที่ 24 มิถุนายน 2564 ซึ่งมีการใช้จ่ายแล้ว รวมทั้งสิ้น 271,658 ล้านบาท โดยแยกได้ ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 101,014 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง กลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติแล้ว จำนวน 17.1 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 150,019 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 20,625 ล้านบาท ทั้งนี้ มีผู้ได้รับสิทธิ์ในโครงการเราชนะที่ใช้จ่ายจนครบ
วงเงินสิทธิ์แล้ว จำนวน 25.2 ล้านคน จากจำนวนผู้ได้รับสิทธิ์ทั้งหมด 33.2 ล้านคน
สุดท้ายนี้ โฆษกกระทรวงการคลังได้เน้นย้ำว่า โครงการเราชนะจะสิ้นสุดในวันที่ 30 มิถุนายน 2564
และจากข้อมูลพบว่ายังมีวงเงินสิทธิ์ที่ยังไม่ได้ใช้จ่ายอีกจำนวนหนึ่ง จึงขอให้ประชาชนที่ยังมีวงเงินสิทธิ์เหลือสำรวจวงเงินสิทธิ์คงเหลือของท่านและวางแผนใช้จ่ายให้แล้วเสร็จภายในระยะเวลาที่กำหนด
สำนักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122 (ตลอด 24 ชั่วโมง)
วันอาทิตย์ที่ 20 กุมภาพันธ์ 2565
ดร.สาธิต ยก “อสม.” เป็นกำลังสำคัญหนุนระบบสุขภาพปฐมภูมิของประเทศ
รัฐมนตรีช่วยว่าการกระทรวงสาธารณสุข เยี่ยมเสริมพลัง อสม. อ.กงไกรลาศ จ.สุโขทัย ระบุเป็นกำลังสำคัญในการส่งเสริมระบบสุขภาพปฐมภูมิของประเทศ โดยเฉพาะช่วงโควิด 19 ระบาด
รัฐมนตรีช่วยว่าการกระทรวงสาธารณสุข เยี่ยมเสริมพลัง อสม. อ.กงไกรลาศ จ.สุโขทัย ระบุเป็นกำลังสำคัญในการส่งเสริมระบบสุขภาพปฐมภูมิของประเทศ โดยเฉพาะช่วงโควิด 19 ระบาด รัฐบาลได้จัดเบี้ยเสี่ยงภัยให้เพื่อสร้างขวัญกำลังใจ พร้อมขอให้ช่วยชักนำผู้ที่ยังไม่ได้ฉีดวัคซีนโควิด 19 เข้ารับการฉีดให้มากที่สุด เพื่อลดการป่วยหนักและเสียชีวิต และเข้าร่วมโครงการก้าวท้าใจซีซั่น 4 สร้างแรงบันดาลใจในการออกกำลังกาย
วันนี้ (20 กุมภาพันธ์ 2565) ที่ อ.กงไกรลาศ จ.สุโขทัย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข และคณะผู้บริหารกระทรวงสาธารณสุข เยี่ยมเสริมพลัง อสม. อ.กงไกรลาศ พร้อมมอบโล่รางวัล แก่ อสม. ต้นแบบการออกกำลังกายในกิจกรรมก้าวลดพุง 100 คน 1,000 กก. ภายใต้โครงการก้าวท้าใจซีซั่นที่ 3, มอบประกาศนียบัตร 1 ตำบล 1 อสม.ต้นแบบออกกำลังกาย จำนวน 16 รางวัล, มอบเข็ม ATK แก่ประธาน อสม. จ.สุโขทัย ตัวแทน อสม. ที่ผ่านการอบรม อสม.นักวิทยาศาสตร์การแพทย์ชุมชน และมอบอุปกรณ์ควบคุม ป้องกันโรคโควิด 19 แก่ อสม.ดีเด่นระดับชาติ สาขาการควบคุมป้องกันยาเสพติด ปี 2560
ดร.สาธิต กล่าวว่า อสม. เป็นจิตอาสาภาคประชาชนที่มีส่วนสำคัญในการขับเคลื่อนระบบปฐมภูมิของประเทศ เป็นหมอคนแรกในการดูแลสุขภาพคนในชุมชน ในช่วงสถานการณ์โควิด 19 ยังช่วยบุคลากรการแพทย์ในการสอบสวนโรค การเฝ้าระวังคนที่เดินทางเข้าพื้นที่ จนทำให้สถานการณ์การแพร่ระบาดอยู่ในการควบคุม การเยี่ยมเสริมพลังในวันนี้ ถือเป็นการขอบคุณและชื่นชมพลังของ อสม. อ.กงไกรลาศ รวมถึง อสม. จ.สุโขทัย ที่มีทั้งสิ้น 12,835 คน ซึ่งต้องขอให้ทุกคนได้รวมพลังชักนำผู้ที่ยังไม่ได้ฉีดวัคซีนโควิด 19 ให้เข้ารับการฉีดให้มากที่สุด โดยเฉพาะกลุ่มเสี่ยงคือ ผู้สูงอายุและผู้ป่วยเรื้อรัง เพื่อป้องกันการป่วยหนักและเสียชีวิต และขอให้เข้าร่วม โครงการฌาปนกิจสงเคราะห์ อสม. ซึ่งขณะนี้ จ.สุโขทัย มีอสม.เข้าร่วมแล้วกว่า 90% เพื่อให้เป็นเงินช่วยเหลือคนข้างหลังในวันที่เสียชีวิต และให้ร่วมโครงการก้าวท้าใจซีซั่นที่ 4 พร้อมชักชวนประชาชนให้ลงทะเบียนร่วมโครงการฯ เพื่อสร้างแรงบันดาลใจในการออกกำลังกาย ให้มีสุขภาพร่างกายที่แข็งแรง
"รัฐบาลและกระทรวงสาธารณสุข ตระหนักถึงผลงานของอสม.ทุกคน ที่มีบทบาทสำคัญในการทำงานเคียงบ่าเคียงไหล่กับบุคลากรสาธารณสุขโดยเฉพาะในสถานการณ์การแพร่ระบาดของโรคโควิด 19 จึงดูแลเรื่องขวัญกำลังใจเช่นเดียวกันโดยกลางเดือนมีนาคมนี้ อสม. จะได้รับตกเบิกเบี้ยเสี่ยงภัย สนับสนุนการทำงานป้องกันควบคุมโรคในช่วงสถานการณ์โควิด19 คนละ 2,500 บาท และในเดือนเมษายนอีกคนละ 500 บาท" ดร. สาธิตกล่าว
**************************************** 20 กุมภาพันธ์ 2565
วันพุธที่ 26 มกราคม 2565
กรมเจ้าท่า คุมเข้มการกู้เรือ ป.อันดามัน 2
พร้อมบูรณาการแผนขจัดคราบน้ำมัน เพื่อคามปลอดภัยและสิ่งแวดล้อมทางทะเล
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัยประชุมติดตามกรณี เรือ ป.อันดามัน 2 ที่เกิดเหตุอับปาง บริเวณอ่าวไทย จังหวัดชุมพร ร่วมกับ ศรชล. กรมควบคุมมลพิษ กรมทรัพยากรทางทะเลและชายฝั่ง กรมประมง และสำนักงานเจ้าท่าภูมิภาคสาขาชุมพร ผ่านระบบ VDO Conferrence โดยที่ประชุมมีมติการประชุม ดังนี้ กรมเจ้าท่า มีหน้าที่กำกับดูแลด้านความปลอดภัยรวมถึงด้านสิ่งแวดล้อมทางทะเล ให้ทำการออกติดตามประเมินการกระจายน้ำมันบริเวณชายฝั่ง ร่วมกับกรมทรัพยากรทางทะเลและชายฝั่ง กรมประมง เพื่อสกัดกั้นน้ำมันไม่ให้กระจายตัวและสร้างผลกระทบต่อชายฝั่ง
รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า ได้เร่งรัดให้เจ้าของเรือเข้าสำรวจตัวเรือ พร้อมกู้สินค้า ซึ่งเจ้าของเรือได้รับทราบพร้อมเตรียมการดำน้ำสำรวจสภาพตัวเรือทันที พร้อมสั่งการสำนักงานเจ้าท่าภูมิภาคสาขาชุมพร ออกประกาศชาวเรือ เตือนให้ระวังการเดินเรือใกล้บริเวณที่เรือจมอย่างต่อเนื่อง สำหรับหน่วยงานอื่น ๆ อาทิ กองทัพเรือ ได้ทำการจัดส่งยานสำรวจใต้น้ำบริเวณที่เรือจม ภายหลังสำรวจและได้ข้อมูลสภาพใต้น้ำแล้วจะประเมินและวางแผนการดูดน้ำมันขึ้นภายใน 7 วัน กรมควบคุมมลพิษ ดำเนินการประเมิน model สถานการณ์คราบน้ำมันรั่วไหล ยังไม่ได้ส่งผลกระทบต่อชายฝั่ง และจากการตรวจสอบข้อมูลของเรือ ป.อันดามัน 2 พบว่าไม่มีการทำประกันภัย การปฎิบัติการจึงต้องพิจารณาประกอบในฐานะผู้ประสบภัย ในส่วนการขจัดคราบน้ำมัน กรมเจ้าท่า ได้เตรียมพร้อมทุ่นกักน้ำมันไว้จำนวน 600 เมตร เพื่อป้องกันพื้นที่อ่อนไหวและสารสลายคราบน้ำมันจำนวน 600 ลิตร โดยเจ้าหน้าที่จากสำนักความปลอดภัยและสิ่งแวดล้อมทางน้ำ ได้ลงพื้นที่เก็บตัวอย่างคราบน้ำมัน พร้อมกันนี้ สำนักงานเจ้าท่าภูมิภาค สาขาชุมพร ได้นำเรือตรวจการณ์เจ้าท่า 1302 และเจ้าหน้าที่ สำรวจค้นหาคราบน้ำมันและความเสียหายที่อาจเกิดขึ้น โดยการลงพื้นที่ในวันนี้ยังไม่พบคราบน้ำมันที่จะส่งผลและสร้างความเสียหายในบริเวณชายฝั่งและบริเวณโดยรอบ
ทั้งนี้ กรมเจ้าท่า เตรียมพร้อมและเล็งเห็นถึงความสำคัญในการรักษาความปลอดภัยทางทะเล รวมถึงการดูแลป้องกันรักษาสภาพแวดล้อมทางทะเล จากคราบน้ำมัน ไม่ให้กระทบกับสิ่งมีชีวิตใต้น้ำและประชาชนโดยรอบ ถือเป็นการร่วมมือแบบบูรณาการกับหน่วยงานต่าง ๆ ในการปฏิบัติภารกิจกู้เรือ ป.อันดามัน 2 ให้สำเร็จลุล่วงด้วยดี
วันศุกร์ที่ 11 กุมภาพันธ์ 2565
รองปลัดฯ วรวรรณ ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
างวรวรรณ ชิตอรุณ รองปลัดกระทรวงอุตสาหกรรม พร้อมด้วย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
รองปลัดฯ วรวรรณ ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
วันนี้ (11 กุมภาพันธ์ 2565) เวลา 14.40 น. นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม” ณ ห้องโถง ชั้น 1 อาคารสำนักงานปลัดกระทรวงอุตสาหกรรม
วันอังคารที่ 4 มกราคม 2565
วันหยุดราชการเพิ่มเติมเป็นกรณีพิเศษ ปี 2565
วันจันทร์ที่ 3 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้ากระตุ้นเศรษฐกิจในปี 2565 โดยกำหนดวันหยุดราชการเพิ่มเติมเป็นกรณีพิเศษประจำปี 2565 จำนวน 4 วัน ได้แก่ วันศุกร์ที่ 15 ก.ค. รวมกับวันหยุดราชการประจำปีปกติเป็นวันหยุดยาวติดต่อกัน 5 วัน วันศุกร์ที่ 29 ก.ค. วันศุกร์ที่ 14 ต.ค. และวันศุกร์ที่ 30 ธ.ค. รวมเป็นวันหยุดยาวติดต่อกันช่วงละ 4 วัน เพื่อเป็นปัจจัยส่งเสริมให้เกิดการเดินทางท่องเที่ยว ส่งผลดีต่อเศรษฐกิจในภาพรวมของประเทศ โดยหากหน่วยงานใดที่มีภารกิจในการให้บริการประชาชน มีความจำเป็น หรือมีราชการสำคัญในช่วงวันหยุดราชการเพิ่มเติมเป็นกรณีพิเศษนี้ ให้หัวหน้าหน่วยงานพิจารณาดำเนินการตามที่เห็นสมควร เพื่อไม่ให้เกิดความเสียหายแก่ราชการและกระทบต่อการให้บริการประชาชน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 24 กันยายน 2564
ผู้บริหาร ข้าราชการ บุคลากร สธ. วางพวงมาลาถวายราชสักการะพระบรมราชชนก เนื่องในวันมหิดล
ผู้บริหาร ข้าราชการ บุคลากรกระทรวงสาธารณสุข วางพวงมาลาถวายราชสักการะสมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี เนื่องในวันมหิดล
พร้อมรวมพลังชาวสาธารณสุขฉีดวัคซีนโควิด 19 ให้ประชาชน 1 ล้านเข็ม เพื่อถวายเป็นพระราชกุศลและน้อมรำลึกพระมหากรุณาธิคุณ ด้านการแพทย์การสาธารณสุขต่อปวงชนชาวไทย
วันนี้ (24 กันยายน 2564) ณ บริเวณลานพระราชานุสาวรีย์ฯ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข, นายแพทย์เกียรติภูมิ วงศ์รจิต ปลัดกระทรวงสาธารณสุข นำคณะผู้บริหาร วางพวงมาลาถวายราชสักการะสมเด็จพระมหิตลาธิเบศร อดุลยเดชวิกรม พระบรมราชชนกและสมเด็จพระศรีนครินทราบรมราชชนนี บนแท่นฐานเดียวกัน และกล่าวถวายสดุดี เนื่องในวันมหิดล 24 กันยายน ซึ่งเป็นวันคล้ายวันสวรรคตของสมเด็จพระมหิตลาธิเบศร อดุลยเดชวิกรม พระบรมราชชนก โดยในปีนี้จัดในรูปแบบ New Normal
นายอนุทิน กล่าวว่า ผู้บริหาร ข้าราชการ และบุคลากรสังกัดกระทรวงสาธารณสุข น้อมรำลึกถึงพระมหากรุณาธิคุณ ของสมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบัน” และสมเด็จพระศรีนครินทราบรมราชชนนี “พระมารดาแห่งการสาธารณสุขไทย” ที่ทรงมีคุณูปการอันใหญ่หลวงต่อปวงชนชาวไทยอย่างหาที่สุดมิได้ ทรงพระปรีชาญาณหยั่งเห็นการณ์ไกลว่า ความเจริญรุ่งเรืองของประเทศและความผาสุกของพสกนิกร มีความเกี่ยวโยงสัมพันธ์กับสุขภาพ จึงทรงทุ่มเทพระวรกาย พระสติปัญญา และทรัพย์สินส่วนพระองค์ ทรงวางรากฐานการพัฒนาบุคลากรด้านการแพทย์ การสาธารณสุข และการพยาบาล และทรงเป็นต้นแบบในการนำความรู้มาใช้จริง ดังพระราชดำรัสที่ว่า “ความสำเร็จที่แท้ มิใช่อยู่ที่การเรียนรู้เท่านั้น แต่อยู่ที่ความสามารถในการประยุกต์ใช้ความรู้นั้นให้เกิดประโยชน์แก่มวลมนุษยชาติ” พระองค์ทรงมุ่งมั่นปฏิบัติพระราชกรณียกิจเพื่อประโยชน์ต่อผู้อื่น ทรงเสริมสร้างความอยู่ดีมีสุขให้กับประชาราษฎร์ โดยไม่เลือกฐานะ
ชาวกระทรวงสาธารณสุข ให้คำมั่นว่าจะสร้างสรรค์งานด้านการแพทย์และการสาธารณสุขให้เกิดประโยชน์สูงสุดแก่ประเทศชาติและประชาชน ดำเนินรอยตามเบื้องพระยุคลบาท และสืบสานพระราชปณิธานของทั้งสองพระองค์สืบไป โดยในวันนี้ จะรวมพลังชาวสาธารณสุขฉีดวัคซีนโควิด 19 ทั้งเข็มที่ 1, 2 และ 3 ให้ประชาชนพร้อมกันทั่วประเทศ ตั้งเป้าหมาย 1 ล้านเข็ม เพื่อถวายเป็นพระราชกุศลและเป็นการสร้างภูมิคุ้มกันโรคโควิด 19 ให้กับประชาชน ลดอาการรุนแรงของโรค ลดอัตราการเสียชีวิต ขับเคลื่อนให้การดำเนินการฉีดวัคซีนของประเทศเป็นไปตามเป้าหมายที่วางไว้
จากนั้น นายอนุทิน พร้อมด้วยปลัดกระทรวงสาธารณสุขได้เดินทางไปเปิดการรณรงค์ฉีดวัคซีนโควิด 19 จำนวน 1 ล้านคน เพื่ออุทิศถวายแด่สมเด็จพระมหิตลาธิเบศร อดุลยเดชวิกรม พระบรมราชชนก เนื่องในวันมหิดล 24 กันยายน 2564 ที่ห้างสรรพสินค้า Central West Gate โดยนัดหมายประชาชนเข้ารับการฉีดวัคซีนแอสตร้าเซนเนก้า จำนวนทั้งสิ้น 12,454 คน แบ่งเป็นเข็มที่ 2 จำนวน 11,954 คน และเข็มที่ 3 จำนวน 500 คน ส่วน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ ตรวจเยี่ยมการฉีดวัคซีนโควิด 19 ที่ศูนย์ฉีดวัคซีนกลางบางซื่อ โดยนัดหมายผู้รับการฉีดวัคซีนรวม 30,000 คน แบ่งเป็นเข็ม 1 และ 2 จำนวน 15,000 คน และเข็ม 3 อีก 15,000 คน
**********************************24 กันยายน 2564
วันพุธที่ 1 มิถุนายน 2565
กรมประมงโชว์นิทรรศการและสัตว์น้ำสวยงามพื้นเมืองของไทย
กรมประมงโชว์นิทรรศการและสัตว์น้ำสวยงามพื้นเมืองของไทย หวังสร้างจิตสำนึกในการร่วมกันอนุรักษ์สัตว์น้ำพื้นเมืองไม่ให้เกิดการสูญพันธุ์ไปจากแหล่งน้ำธรรมชาติ รักษาระบบนิเวศ และเกิดการใช้ประโยชน์ของทรัพยากรอย่างยั่งยืน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานเปิดงาน"มหัศจรรย์ปลาสวยงามดินแดนสยามThe Story of Native Ornamental Fish in Thailand 2022"ที่จัดขึ้นระหว่างวันที่1 - 5มิถุนายน2565ณเจริญนครฮอลล์ชั้นMและรัษฎาฮอลล์ชั้น1ไอคอนสยามซึ่งกระทรวงเกษตรและสหกรณ์โดยกรมประมงจัดขึ้นเพื่อเผยแพร่ความรู้แก่ผู้เข้าชมเกี่ยวกับสัตว์น้ำสวยงามพื้นเมืองของไทยและเพื่อให้เกิดจิตสำนึกในการร่วมกันอนุรักษ์สัตว์น้ำพื้นเมืองของไทยไม่ให้เกิดการสูญพันธุ์ไปจากแหล่งน้ำธรรมชาติรักษาระบบนิเวศและเพื่อให้เกิดการใช้ประโยชน์ของทรัพยากรอย่างยั่งยืน
รัฐมนตรีว่าการกระทรวงเกษตรและสหกรณ์กล่าวว่าปัจจุบันสัตว์น้ำในแหล่งน้ำมีปริมาณลดลงเป็นอย่างมากและบางชนิดเกิดการสูญพันธุ์อันเกิดจากหลายสาเหตุอาทิสภาพภูมิประเทศและภูมิอากาศที่เกิดการเปลี่ยนแปลงแหล่งต้นน้ำลำธารถูกทำลายแหล่งน้ำเกิดมลพิษรวมถึงการจับสัตว์น้ำจากธรรมชาติมาจำหน่ายเพื่อเป็นสัตว์น้ำสวยงามซึ่งบางชนิดได้รับความนิยมสูงในตลาดต่างประเทศทำให้ต้องมีการจับและรวบรวมจากธรรมชาติเพื่อส่งออกจำหน่ายไปยังตลาดต่างประเทศการจัดนิทรรศการในครั้งนี้จึงถือเป็นจุดเริ่มต้นของการสร้างจิตสำนึกในการอนุรักษ์สัตว์น้ำพื้นเมืองของไทยให้แก่ประชาชนทั่วไปที่เข้ามารับชมนิทรรศการให้ตระหนักรู้ถึงความสำคัญของสัตว์น้ำพื้นเมืองชนิดต่างๆของไทยที่มีความสำคัญสวยงามและโดดเด่นและมุ่งหวังให้ทุกภาคส่วนได้ร่วมกันอนุรักษ์พันธุ์สัตว์น้ำพื้นเมืองของไทยให้คงอยู่ไปถึงรุ่นลูกรุ่นหลานในอนาคต
อย่างไรก็ตามกระทรวงเกษตรและสหกรณ์ได้มีนโยบายสนับสนุนให้เกษตรกรไทยพัฒนาศักยภาพการผลิตสัตว์น้ำสวยงามที่มีคุณภาพได้รับการรับรองมาตรฐานเพื่อเพิ่มมูลค่าการส่งออกและผลักดันธุรกิจนำไปสู่ผู้ผลิตและผู้ส่งออกสัตว์น้ำสวยงามระดับโลกและปัจจุบันกรมประมงสามารถพัฒนาเทคนิคการเพาะขยายพันธุ์ปลาสวยงามพื้นเมืองของไทยได้เป็นผลสำเร็จและมีนโยบายในการถ่ายทอดเทคโนโลยีดังกล่าวและส่งเสริมให้เกษตรกรได้มีการเพาะเลี้ยงเพื่อการส่งออกไปจำหน่ายยังต่างประเทศลดการจับจากธรรมชาติเป็นการอนุรักษ์ทรัพยากรปลาสวยงามไทยให้ยังคงอยู่และใช้ประโยชน์อย่างยั่งยืนอีกทางหนึ่ง
ทั้งนี้ปลาสวยงามที่ผลิตในประเทศไทยที่ได้รับความนิยมในตลาดต่างประเทศเช่นปลากัดปลาหางนกยูงปลาทองปลาหมอสีปลาปอมปาดัวร์เป็นต้นเป็นปลาที่ได้มาจากการเพาะเลี้ยงของเกษตรกรซึ่งมีมูลค่าการส่งออกปลาสวยงามมากกว่า700ล้านบาท/ปีโดยปลากัดไทยได้รับการประกาศให้เป็นสัตว์น้ำประจำชาติเมื่อวันที่5กุมภาพันธ์2562ซึ่งมีการผลิตเพื่อจำหน่ายในตลาดต่างประเทศปีละไม่น้อยกว่า20ล้านตัวมูลค่าการส่งออกปีละมากกว่า200ล้านบาทและประเทศไทยยังเป็นผู้ส่งออกอันดับ5ของโลกรองมาจากญี่ปุ่นสิงคโปร์สเปนและอินโดนีเซียโดยมีส่วนแบ่งในตลาดโลกร้อยละ7.38
นอกจากนี้ในส่วนของปลาสวยงามพื้นเมืองของไทยนอกจากปลากัดปลาทรงเครื่องปลาลูกผึ้งปลากาแดงปลาหางไหม้ที่เป็นที่รู้จักกันทั่วโลกแล้วยังมีปลาที่ได้รับความนิยมในตลาดต่างประเทศหลายชนิดที่ไม่ได้มาจากการเพาะเลี้ยงแต่ได้จากการจับและรวบรวมจากแหล่งน้ำธรรมชาติแล้วนำส่งขายในตลาดต่างประเทศเช่นปลาก้างพระร่วง(ส่งออกมากกว่า1ล้านตัว/ปีมูลค่า8.7ล้านบาท/ปี)และปลาซิวข้างขวาน(ส่งออกเกือบ1ล้านตัว/ปีมูลค่า3.5ล้านบาท/ปี)ทำให้ในแหล่งน้ำธรรมชาติมีปลาเหล่านี้จำนวนลดลงอย่างรวดเร็วและอยู่ในสถานภาพสุ่มเสี่ยงใกล้สูญพันธุ์อีกด้วย
วันเสาร์ที่ 1 มกราคม 2565
นายชยธรรม์ พรหมศร ปลัดกระทรวงคมนาคม ตรวจเยี่ยมและให้กำลังใจเจ้าหน้าที่ศูนย์ปลอดภัยคมนาคมและศูนย์ปฏิบัติการคมนาคม กระทรวงคมนาคม
ติดตามสถานการณ์การเดินทางของประชาชนในช่วงเทศกาลปีใหม่ 2565
นายชยธรรม์ พรหมศร ปลัดกระทรวงคมนาคม ตรวจเยี่ยมและให้กำลังใจเจ้าหน้าที่ศูนย์ปลอดภัยคมนาคมและศูนย์ปฏิบัติการคมนาคม โดยมี นายอานนท์ เหลืองบริบูรณ์ รองปลัดกระทรวงคมนาคม ผู้อำนวยการศูนย์ปลอดภัยคมนาคมและเจ้าหน้าที่ให้การต้อนรับ ณ ศูนย์ปลอดภัยคมนาคม ในวันที่ 1 มกราคม 2565
ปลัดกระทรวงคมนาคม กล่าวว่า ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดกระทรวงฯ ติดตามสถานการณ์การเดินทางของประชาชนในช่วงเทศกาลปีใหม่ 2565 และให้รายงานสถานการณ์ให้ทราบเป็นประจำทุกวันตลอดช่วงเทศกาลนั้น กระทรวงฯ ได้ดำเนินการตามนโยบายดังกล่าว และได้จัดเจ้าหน้าที่เพื่ออำนวยความสะดวกในการให้ข้อมูลการเดินทาง ประสานหน่วยงานที่เกี่ยวข้อง และรับแจ้งเหตุต่าง ๆ จากประชาชนตลอดช่วงเทศกาลปีใหม่ 2565
ในโอกาสนี้ ปลัดกระทรวงคมนาคมได้ตรวจเยี่ยมและให้กำลังใจเจ้าหน้าที่ผู้ปฏิบัติงาน ณ ศูนย์ปลอดภัยคมนาคม และศูนย์ปฏิบัติการคมนาคม กระทรวงคมนาคม รวมถึงติดตามรายงานสถานการณ์การเดินทางของประชาชนในช่วงเทศกาลปีใหม่ 2565 ซึ่งศูนย์ปลอดภัยคมนาคมได้จัดเจ้าหน้าที่รับโทรศัพท์ เพื่อรับแจ้งเหตุ และให้ข้อมูลการเดินทางกับประชาชน ผ่านสายด่วน 1356 ตลอด 24 ชั่วโมง พร้อมประสานกับหน่วยงานที่เกี่ยวข้อง เพื่อประสานการช่วยเหลือ แลกเปลี่ยนข้อมูลข่าวสาร และแก้ไขปัญหาในกรณีเกิดเหตุวิกฤติเร่งด่วน ฉุกเฉิน และเหตุการณ์สำคัญ รวมทั้งรายงานสถานการณ์ให้แก่ผู้บริหารระดับสูงของกระทรวงคมนาคมทราบ ผ่านระบบออนไลน์ตลอดช่วงเทศกาล สำหรับศูนย์ปฏิบัติการคมนาคม (MOTOC) เป็นศูนย์กลางการบูรณาการเชื่อมโยงข้อมูลที่เกี่ยวข้องกับการคมนาคมขนส่งจากหน่วยงานในสังกัดกระทรวงฯ เพื่อนำมาวิเคราะห์และประเมินสถานการณ์ พร้อมจัดทำรายงานเพื่อสนับสนุนการตัดสินใจของผู้บริหารในการบริหารจัดการ สั่งการ และแก้ไขปัญหาให้ทันต่อสถานการณ์ที่เกิดขึ้น
วันเสาร์ที่ 16 ตุลาคม 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัย ประจำวันที่ 16 ตุลาคม 2564 เวลา 17.00 น. สัญจรผ่านไม่ได้ 13 สายทาง พร้อมช่วยเหลือและบรรเทาความเดือดร้อนให้ประชาชน
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 16 ตุลาคม 2564 เวลา 17.00 น. ว่ามีถนนทางหลวงชนบทที่ประสบอุทกภัยในพื้นที่ 13 จังหวัด รวม 28 สายทาง สามารถสัญจรผ่านได้ 15 สายทาง และไม่สามารถสัญจรผ่านได้ 13 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 16 ตุลาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 13 จังหวัด ได้แก่ พระนครศรีอยุธยา อ่างทอง ลพบุรี สิงห์บุรี นครราชสีมา ชัยภูมิ สุรินทร์ บุรีรัมย์ ขอนแก่น มหาสารคาม นครสวรรค์ สุพรรณบุรี และฉะเชิงเทรา รวม 28 สายทาง สามารถสัญจรผ่านได้ 15 สายทาง และไม่สามารถสัญจรผ่านได้ 13 สายทาง แบ่งเป็น น้ำท่วมสูง 7 สายทาง (7 แห่ง) ทางขาด โครงสร้างทางชำรุด กัดเซาะ 5 สายทาง (5 แห่ง) สะพานขาด คอสะพานขาด ทรุดตัว/กัดเซาะ 1 สายทาง (1 แห่ง) รายละเอียดดังนี้
1. สายทาง นว.3102 แยก ทล.117 - บ้านเนิน อำเภอเก้าเลี้ยว และชุมแสง จังหวัดนครสวรรค์ น้ำท่วมสูง 45 เซนติเมตร (ช่วง กม. ที่ 8+300 - 11+100)
2. สายทาง ชย.3010 แยก ทล.205 - อ่างเก็บน้ำลำคันฉู อำเภอบำเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 - 2+800)
3. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
4. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 60 เซนติเมตร (ช่วง กม. ที่ 1+200 - 3+800)
5. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 80 เซนติเมตร (ช่วง กม. ที่ 1+300 - 1+700)
6. สายทาง ขก.1011 แยก ทล.2 - บ้านพระยืน อำเภอเมือง และพระยืน จังหวัดขอนแก่น เส้นทางขาด (ช่วง กม. ที่ 2+000 - 2+200)
7. สายทาง ขก.020 สะพานข้ามลำน้ำชี อำเภอโคกโพธิ์ไชย และแวงใหญ่ จังหวัดขอนแก่น เส้นทางขาด (ช่วง กม. ที่ 0+500 - 5+400)
8. สายทาง ขก.1039 แยก ทล.2 - บ้านหนองไห อำเภอบ้านแฮด และมัญจาคีรี จังหวัดขอนแก่น เส้นทางขาด (ช่วง กม. ที่ 12+800 - 13+000)
9. สายทาง มค.005 ถนนเชิงลาดสะพานลดาวัลย์ข้ามลำน้ำชี อำเภอโกสุมพิสัย จังหวัดมหาสารคาม น้ำท่วมสูง 50 เซนติเมตร
10. สายทาง มค.009 ถนนเชิงลาดสะพานบ้านคุยเชือก อำเภอโกสุมพิสัย จังหวัดมหาสารคาม น้ำท่วมสูง 50 เซนติเมตร
11. สายทาง อย.026 สะพานวัดอินทาราม อำเภอบางบาล จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 0+075)
12. สายทาง อท.2034 แยก ทล.32 - บ้านมหานาม อำเภอไชโย จังหวัดอ่างทอง น้ำท่วมสูง 40 เซนติเมตร (ช่วง กม. ที่ 3+500 - 7+300)
13. สายทาง ลบ.5183 แยกทางหลวงชนบท ลบ.4056 – บ้านเขาราบ อำเภอยางราก จังหวัดลพบุรี น้ำกัดเซาะคอสะพาน (ช่วง กม. ที่ 1+130 - 1+135)
ทั้งนี้ ทช. ได้ติดตั้งป้ายเตือนบริเวณสายทางที่ได้รับผลกระทบจากอุทกภัย เร่งเข้าดำเนินการซ่อมแซมปรับปรุงในสายทางที่ได้รับความเสียหายหลังจากระดับน้ำลดลง และตรวจสอบผลกระทบในบริเวณสายทางดังกล่าวอย่างต่อเนื่อง เพื่อให้ประชาชนสามารถใช้เส้นทางได้อย่างสะดวกปลอดภัยในการเดินทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช.จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนโปรดระมัดระวังในการใช้เส้นทาง และสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบทโทร. 1146
วันอังคารที่ 28 มิถุนายน 2565
ครม.เห็นชอบ 5 เอกสารผลลัพธ์ การประชุมกรอบความร่วมมือแม่โขง – ล้านช้าง ขับเคลื่อนความร่วมมือหลากหลายมิติ
ครม.เห็นชอบ 5 เอกสารผลลัพธ์ การประชุมกรอบความร่วมมือแม่โขง – ล้านช้าง ขับเคลื่อนความร่วมมือหลากหลายมิติ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 มิถุนายน 2565 ว่า ครม.เห็นชอบเอกสารผลลัพธ์การประชุมรัฐมนตรีต่างประเทศกรอบความร่วมมือแม่โขง- ล้านช้าง ครั้งที่ 7 รวม 5 ฉบับ ซึ่งจะมีการรับรองเอกสารผลลัพธ์ในการประชุมที่จัดขึ้นในวันที่ 4 กรกฎาคม 2565 ที่เมืองพุกาม ประเทศเมียนมา ทั้งนี้ การจัดตั้งกรอบความร่วมมือแม่โขง-ล้านช้าง (Mekong-Lancang Cooperation: MLC) มีวัตถุประสงค์เพื่อส่งเสริมความเชื่อมโยงและการพัฒนาอย่างยั่งยืนในอนุภูมิภาคลุ่มน้ำโขง และลดความเหลื่อมล้ำด้านการพัฒนาระหว่างประเทศ ปัจจุบันมีสมาชิก 6 ประเทศ ได้แก่ กัมพูชา ลาว เมียนมา เวียดนามไทย และจีน
สำหรับร่างเอกสารผลลัพธ์ทั้ง 5 ฉบับ มีสาระสำคัญเป็นการแสดงเจตนารมณ์ร่วมกันในระดับรัฐมนตรีระหว่างประเทศสมาชิก เพื่อส่งเสริมความร่วมมือในด้านต่างๆอาทิ การบริหารจัดการภัยพิบัติ การเกษตรและความมั่นคงทางอาหาร การพัฒนาระบบศุลกากรกากร และการร่วมมือทางด้านวัฒนธรรมและการท่องเที่ยว ซึ่งมีรายละเอียดดังนี้
ฉบับแรก แถลงข่าวร่วมของการประชุมรัฐมนตรีต่างประเทศกรอบความร่วมมือแม่โขง- ล้านช้าง ครั้งที่ 7 มีสาระสำคัญเป็นการยืนยันหลักการและเจตนารมณ์ทางการเมืองของประเทศสมาชิกในการรักษาความร่วมมือภายใต้กรอบความร่วมมือในหลากหลายสาขา เช่น การแก้ไขปัญหาอาชญากรรมข้ามชาติ การฟื้นฟูเศรษฐกิจภายหลังสถานการณ์การระบาดของโรคโควิด-19 การบริหารจัดการทรัพยากรน้ำ การเกษตร สิ่งแวดล้อม เป็นต้น
ฉบับที่สอง แถลงการณ์ร่วมเพื่อการส่งเสริมความร่วมมือด้านการบริหารจัดการภัยพิบัติภายใต้กรอบความร่วมมือแม่โขง-ล้านช้าง โดยร่วมกันจัดตั้งกลไกความร่วมมือด้านการบริหารจัดการภัยพิบัติ
ฉบับที่สาม แถลงการณ์ร่วมการส่งเสริมความร่วมมือด้านการเกษตรและความมั่นคงทางอาหารภายใต้กรอบความร่วมมือแม่โขง-ล้านช้าง โดยส่งเสริมความร่วมมือด้านการเกษตรและความมั่นคงทางอาหารผ่านการเสริมสร้างผลิตภาพการผลิต ลดความฟุ่มเฟือย ส่งเสริมความร่วมมือด้านมาตรฐาน วิทยาศาสตร์และเทคโนโลยี รวมถึงการอำนวยความสะดวกการค้าสินค้าเกษตร
ฉบับที่สี่ แถลงการณ์ร่วมเพื่อส่งเสริมความร่วมมือด้านศุลกากร เพื่อการส่งเสริมการค้าและการอำนวยความสะดวกด้านพิธีการศุลกากรภายใต้กรอบความร่วมมือแม่โขง-ล้านช้าง โดยสนับสนุนให้หน่วยงานด้านศุลกากรของประเทศสมาชิกส่งเสริมความร่วมมือในการพัฒนาระบบศุลกากร ด่านและความเชื่อมโยงอัจฉริยะ รวมถึงการบังคับใช้กฎหมาย และการอำนวยความสะดวกพิธีการศุลกากร
ฉบับที่ห้า แถลงการณ์ร่วมเพื่อส่งเสริมการแลกเปลี่ยนและการเรียนรู้ซึ่งกันและกันระหว่างอารยธรรมภายใต้กรอบความร่วมมือแม่โขง-ล้านช้าง โดยส่งเสริมการแลกเปลี่ยนระดับประชาชนและความร่วมมือด้านวัฒนธรรมและการท่องเที่ยว
วันจันทร์ที่ 29 พฤศจิกายน 2564
โฆษกรัฐบาลเผย นายกฯ ปลื้มคนไทยเดินหน้าใช้ชีวิต New Normal ท่องเที่ยวไทยปลายปีคึกคัก ประชาชนแห่กางเต็นท์รับลมหนาว เตือนเที่ยวป่าระวังไรฝุ่นกัด ก่อให้เกิดโรคไข้รากสาดใหญ่
โฆษกรัฐบาลเผย นายกฯ ปลื้มคนไทยเดินหน้าใช้ชีวิต New Normal ท่องเที่ยวไทยปลายปีคึกคัก ประชาชนแห่กางเต็นท์รับลมหนาว เตือนเที่ยวป่าระวังไรฝุ่นกัด ก่อให้เกิดโรคไข้รากสาดใหญ่
วันที่ 29 พ.ย.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมของการท่องเที่ยวในประเทศ กระแสของคนไทยที่เที่ยวในประเทศก็มีทิศทางที่ดีขึ้น โดยความคืบหน้าโครงการเราเที่ยวด้วยกันเฟส 3 และทัวร์เที่ยวไทย ได้รับกระแสตอบรับเป็นอย่างดีจากผู้ประกอบการธุรกิจท่องเที่ยวและอุตสาหกรรมต่อเนื่อง ในส่วนของโครงการเราเที่ยวด้วยกันเฟส 3 มีประชาชนให้ความสนใจลงทะเบียนเข้าร่วมโครงการฯ แล้วจำนวน 962,968 คน ผู้ประกอบการ 8,920 คน ยอดการจองโรงแรมที่พักสะสม 1.5 ล้านห้อง ทำมูลค่าสะสมรวมทั้งสิ้น 5,996 ล้านบาท และในส่วนของโครงการทัวร์เที่ยวไทย ที่รัฐบาลจะสนับสนุนค่าแพ็คเกจท่องเที่ยว 40% ไม่เกิน 5,000 บาทต่อสิทธิ จำนวน 1 ล้านสิทธิ ล่าสุดมีบริษัททัวร์สมัครลงทะเบียนเพิ่มขึ้นจำนวนกว่า 759 คน และบริษัทนำเที่ยวที่เปิดถุงเงินแล้วจำนวน 1,816 คน ยอดรวมมูลค่าการเดินทางและค่าใช้จ่ายการสะสม 18.4 ล้านบาท ข้อมูล ณ วันที่ 26 พ.ย.2564 โดยประชาชนสามารถจองแพ็คเกจทัวร์ผ่านผู้ประกอบการนำเที่ยวโดยตรง และใช้สิทธิทั้ง 2 โครงการได้ถึง 31 มกราคม 2565
โฆษกประจำสำนักนายกรัฐมนตรี กล่าวเพิ่มว่า ช่วงนี้เข้าสู่ฤดูหนาวแล้ว อุณหภูมิเริ่มลดลง หลายพื้นที่อากาศเย็น มีลมหนาว ประกอบกับกรมอุทยานแห่งชาติ สัตว์ป่าและพันธุ์พืช ได้เปิดให้บริการท่องเที่ยวในอุทยานแห่งชาติทั่วประเทศ 136 แห่ง เมื่อวันที่ 1 พฤศจิกายน ที่ผ่านมา โดยมีมาตรการการจองเข้าอุทยานฯ ผ่าน แอปพลิเคชัน QueQ พร้อมแสดงหลักฐานการฉีดวัคซีนอย่างน้อย 1 เข็ม ไม่ต่ำกว่า 14 วัน หรือต้องแสดงผลการตรวจหาเชื้อด้วยวิธี RT-PCR หรือ ATK จากสถานพยาบาล สร้างความเชื่อมั่นให้นักท่องเที่ยวสายธรรมชาติ ออกเดินทางท่องเที่ยวตามป่าเขาและกางเต็นท์นอนเพื่อสัมผัสอากาศหนาว ทำให้มีความเสี่ยงที่จะถูกตัวไรอ่อนที่อาศัยอยู่ในป่ากัด อาจติดเชื้อและป่วยเป็นโรคไข้รากสาดใหญ่ หรือโรคสครับไทฟัส เกิดจากการติดเชื้อแบคทีเรียชนิดหนึ่ง ซึ่งมีตัวไรอ่อนเป็นพาหะ โดยไรอ่อนจะอาศัยอยู่ตามใบไม้ ใบหญ้า ใกล้กับพื้นดิน ไรอ่อนจะกระโดดเกาะตามเสื้อผ้าของคนและกัดผิวหนังที่สัมผัสกับเสื้อผ้า กรมควบคุมโรคได้แนะนำให้ประชาชนที่เดินทางท่องเที่ยวตั้งแคมป์ กางเต็นท์นอนในป่า ควรสวมใส่เสื้อผ้าให้มิดชิด เช่น เสื้อที่ปิดคอ เสื้อแขนยาว และกางเกงขายาว ส่วนที่อยู่นอกร่มผ้าให้ทาโลชั่นกันยุงที่มีส่วนผสมของสาร DEET หรือใช้สมุนไพรทากันยุงซึ่งจะสามารถป้องกันตัวไรอ่อนกัดได้เช่นกัน
“ท่านนายกรัฐมนตรีดีใจที่เห็นประชาชนคนไทยปรับตัวใช้ชีวิตแบบ New Normal ออกมาจับจ่ายใช้สอย และเดินทางท่องเที่ยวกันมากขึ้น โดยเฉพาะปลายปีที่เข้าสู่ช่วงเทศกาลปีใหม่ประกอบกับปีนี้อากาศหนาวมาเร็ว หลายคนหันไปท่องเที่ยวธรรมชาติ กางเต็นท์ เดินป่าเพื่อสัมผัสอากาศหนาวกันมากขึ้น ฝากความห่วงใยถึงพี่น้องประชาชนในการเดินทางใช้รถ ใช้ถนน กำชับหน่วยงานที่เกี่ยวข้องเข้มงวดเรื่องความปลอดภัย และขอให้ทุกคนดูแลสุขภาพ ป้องกันตัวเอง และระวังตัวไรอ่อนที่อาศัยอยู่ในป่ากัด อาจติดเชื้อและป่วยเป็นโรคไข้รากสาดใหญ่ได้ อยากเห็นทุกคนเที่ยวอย่างปลอดภัยและมีความสุข” นายธนกร กล่าว
วันจันทร์ที่ 23 สิงหาคม 2564
รัฐบาลดูแลและเยียวยานักเรียนในทุกสังกัด
วันจันทร์ที่ 23 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้า 3 มาตรการลดภาระทางการศึกษา ได้แก่ มาตรการเยียวยานักเรียนทุกคนในสถานศึกษาทุกสังกัดตั้งแต่ชั้นอนุบาล-ม.6 และอาชีวศึกษา คนละ 2,000 บาท มาตรการอินเทอร์เน็ตฟรีสำหรับการเรียน ระดับชั้นอนุบาล-ม.6 อาชีวศึกษา และ กศน. โดยมีทางเลือก 2 รูปแบบ คือ แพ็กเกจอินเทอร์เน็ตมือถือ หรือส่วนลดค่าอินเทอร์เน็ตบ้าน ตั้งแต่วันที่ 15 ส.ค.-15 ต.ค. 2564 และมาตรการลดภาระงานครูและนักเรียน โดยให้ครูลดการจัดทำรายงานและโครงการต่าง ๆ ลดหัวข้อการประเมินผลให้น้อยลง และให้การบ้านนักเรียนเท่าที่จำเป็น โดยเน้นการเรียนรู้มากกว่าการสอบ รวมถึงปรับวิธีการนับเวลาเรียนใหม่เพื่อลดความตึงเครียดให้กับครูและนักเรียน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 24 ธันวาคม 2564
สธ.เผยฉีดวัคซีนได้ครอบคลุมทุกกลุ่มเป้าหมายร้อยละ 60-70 ตั้งเป้าปีหน้าเพิ่มความครอบคลุมให้ได้ร้อยละ 80
กระทรวงสาธารณสุข เผยยังเฝ้าระวังผู้เดินทางเข้าประเทศทางท่าอากาศยานทุกระบบเข้มงวด ส่วนการฉีดวัคซีนเข็มแรกขณะนี้ครอบคลุมทุกกลุ่มเป้าหมายร้อยละ 60-70 แล้ว พร้อมเดินหน้าฉีดวัคซีนต่อเนื่อง
กระทรวงสาธารณสุข เผยยังเฝ้าระวังผู้เดินทางเข้าประเทศทางท่าอากาศยานทุกระบบเข้มงวด ส่วนการฉีดวัคซีนเข็มแรกขณะนี้ครอบคลุมทุกกลุ่มเป้าหมายร้อยละ 60-70 แล้ว พร้อมเดินหน้าฉีดวัคซีนต่อเนื่อง จัดบริการฉีดวัคซีนในคลินิคฝากครรภ์ อำนวยความสะดวกให้กลุ่มหญิงตั้งครรภ์เข้าถึงวัคซีนมากขึ้น ตั้งเป้าปีหน้าเพิ่มครอบคลุมให้ได้ร้อยละ 80 แนะปรับกิจกรรมในเทศกาลปีใหม่ เช่น รวมกลุ่มขนาดเล็ก สวดมนต์ที่บ้าน เพื่อลดความเสี่ยงการรับและแพร่เชื้อโควิด 19
วันนี้ (24 ธันวาคม 2564) ที่ ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวว่า สถานการณ์โรคโควิด 19 ในประเทศไทยขณะนี้แนวโน้มพบผู้ติดเชื้อ ผู้ป่วยอาการหนัก และผู้เสียชีวิตลดลง โดยวันนี้มีผู้ติดเชื้อรายใหม่ 2,671 ราย รักษาหาย 2,766 ราย เสียชีวิต 27 ราย ในส่วนการเฝ้าระวังสำหรับผู้ที่เดินทางมาจากต่างประเทศทางท่าอากาศยานตั้งแต่วันที่ 1-23 ธันวาคม 2564 สะสม 205,568 ราย เพิ่มขึ้นจากเดือนพฤศจิกายน โดยกระทรวงสาธารณสุขมีการดำเนินการอย่างเข้มงวดเพื่อไม่ให้เกิดการแพร่ระบาด ทุกรายต้องปฏิบัติตามข้อกำหนดและเข้าระบบการตรวจหาเชื้อของกระทรวงสาธารณสุข ซึ่งตรวจพบการติดเชื้อในระบบ Test & Go 334 ราย คิดเป็นร้อยละ 0.19 Sandbox 58 ราย คิดเป็นร้อยละ 0.24 และ Quarantine 133 ราย คิดเป็นร้อยละ 3.00 รวมทั้งหมด 525 ราย คิดเป็นร้อยละ 0.26
นายแพทย์เฉวตสรร กล่าวต่อว่า สำหรับการฉีดวัคซีนโควิด 19 ขณะนี้ฉีดสะสมแล้ว 101,609,859 โดส เป็นเข็มแรก 50,861,722 ราย เข็มสอง 45,016,506 ราย และเข็มสาม 5,731,631 ราย มีจังหวัดที่ฉีดเข็มแรกได้ครอบคลุมกลุ่มประชากรร้อยละ 70 ขึ้นไป 18 จังหวัด ร้อยละ 60-69 มี 21 จังหวัด และร้อยละ 50-59 มี 38 จังหวัด และภาพรวมการฉีดวัคซีนเข็มแรกครอบคลุมทุกกลุ่มเป้าหมายร้อยละ 60-70 แล้ว ยกเว้นกลุ่มหญิงตั้งครรภ์ที่ยังเข้ารับการฉีดวัคซีนน้อย กระทรวงสาธารณสุขและเครือข่ายโรงพยาบาลได้เร่งประชาสัมพันธ์และจัดบริการฉีดวัคซีนให้ในคลินิคฝากครรภ์ เพื่ออำนวยความสะดวก ลดอาการป่วยหนักและเสียชีวิตในหญิงตั้งครรภ์ โดยในปี 2565จะเดินหน้าฉีดวัคซีนให้ครอบคลุมประชากรร้อยละ 80
“เทศกาลปีใหม่ เป็นช่วงที่ประชาชนมักเดินทางไปพบญาติผู้ใหญ่ ดังนั้นหากคิดว่าตนเองมีความเสี่ยงควรตรวจหาเชื้อด้วยชุดตรวจ ATK ทั้งก่อนไปและก่อนกลับจากเทศกาล รวมทั้งปรับกิจกรรมให้มีความเสี่ยงน้อยลง เช่น รวมกลุ่มขนาดเล็ก สวมหน้ากากตลอดเวลาเมื่อมีการพูดคุยกัน เปลี่ยนจากสวดมนต์ข้ามปีที่วัดเป็นที่บ้านส่วนร้านขายอาหารเครื่องดื่มต้องเข้มงวด COVID Free Setting” นายแพทย์เฉวตรสรรกล่าว
*********************************** 24 ธันวาคม 2564
วันพฤหัสบดีที่ 2 กันยายน 2564
ประกาศ​ ขสมก.​ ประจำวันที่ 2 กันยายน 2564 พบพนักงานติดเชื้อไวรัส COVID-19 จำนวน 8 ราย
ประกาศ​ ขสมก.​ ประจำวันที่ 2 กันยายน 2564 พบพนักงานติดเชื้อไวรัส COVID-19 จำนวน 8 ราย
1)​ พนักงานเก็บค่าโดยสารรถธรรมดา สาย 23 เพศชาย อายุ 51 ปี
2)​ พนักงานเก็บค่าโดยสารรถธรรมดา สาย 95 เพศหญิง อายุ 44 ปี
3) พนักงานขับรถโดยสารธรรมดา สาย 205 เพศชาย อายุ 57 ปี
4) พนักงานนายตรวจ เขตการเดินรถที่ 2 เพศชาย อายุ 60 ปี (ปัจจุบันปฏิบัติหน้าที่อำนวยความสะดวกให้กับประชาชน ณ สถานีกลางบางซื่อ)
5) พนักงานขับรถโดยสารธรรมดา สาย 501 เพศชาย อายุ 45 ปี
6) พนักงานขับรถโดยสารธรรมดา สาย 525 เพศชาย อายุ 34 ปี
7) พนักงานเก็บค่าโดยสารรถธรรมดา สาย 26 เพศหญิง อายุ 51 ปี
8) พนักงานเก็บค่าโดยสารรถธรรมดา สาย 71 เพศหญิง อายุ 35 ปี
วันจันทร์ที่ 23 พฤษภาคม 2565
สิงคโปร์ชวนไทย MOU ดีอีพีเอ
สิงคโปร์ชวนไทย MOU ดีอีพีเอ
วันนี้(22พฤษภาคม2565 )เวลา14:00น.นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคมได้ให้การตอนรับเเละร่วมหารือกับนายกานคิมยองรัฐมนตรีว่าการกระทรวงการค้าและอุตสาหกรรมสิงคโปร์ในโอกาสที่เดินทางเข้าร่วมประชุมรัฐมนตรีการค้าเอเปคทั้งนี้ในการหารือนายกานคิมยองรัฐมนตรีว่าการกระทรวงการค้าและอุตสาหกรรมสิงคโปร์ได้ขอความร่วมมือประเทศไทยในการลงนามสนับสนุนMOUความตกลงหุ้นส่วนด้านเศรษฐกิจดิจิทัลระหว่างไทยและสิงคโปร์(Digital Economy Partnership Agreement : DEPA) ซึ่งคลอบคลุม6ด้านได้เเก่1.การอำนวยความสะดวกทางการค้า2.ข้อมูล3.การชำระเงินอิเล็กทรอนิกส์เทคโนโลยีการชำระเงิน4.การยืนยันตัวตนทางดิจิทัล5.ความเชื่อมั่นของทางธุรกิจเเละผู้บริโภค6.มาตรฐาน
นอกจากนี้ยังมีการศึกษาเพิ่มเติมเกี่ยวกับประสิทธิภาพการทำการค้าดิจิทัลระบบการดูแลข้อมูลไหลเวียนระหว่างประเทศ การคุ้มครองผู้บริโภคทางออนไลน์เทคโนโลยีอุบัติใหม่ เช่นAI blockchain เพื่อเป็นประโยชน์ในการสร้างเเละส่งเสริมเศรษฐกิจดิจิทัลระหว่างประเทศให้เป็นรูปธรรมมากยิ่งขึ้น
ทั้งนี้นายชัยวุฒิเปิดเผยภายหลังการหารือว่าเรื่องการลงนามMOU ดีอีพีเอนั้นเป็นเรื่องสำคัญขอศึกษาเเละสอบถามผู้ที่เกี่ยวข้องอย่างรอบด้านเนื่องจากเรื่องดังกล่าวมีความสำคัญเพราะเกี่ยวข้องกับการค้าอิเล็กทรอนิกส์ระหว่างประเทศ เเละสิงคโปร์ก็เป็นศูนย์กลางการค้าเเละการเงินของภูมิภาคเเละของโลกด้วยโดยมีการวางบรรทัดฐานหลักเกณฑ์การค้าดิจิทัลเพื่ออำนวยความสะดวกต่างๆในการค้าดิจิทัลอิเล็กทรอนิกส์ในระดับระหว่างประเทศ
************
วันศุกร์ที่ 25 กุมภาพันธ์ 2565
กรมการจัดหางาน สั่งระงับการอนุญาตเดินทางทำงานยูเครน
อธิบดีกรมการจัดหางาน สั่งการสำนักงานจัดหางานจังหวัดทั่วประเทศระงับการอนุญาตเดินทางทำงานยูเครน หลังรัฐบาลยูเครนประกาศสถานการณ์ฉุกเฉิน 30 วัน
นายไพโรจน์ โชติกเสถียร อธิบดีกรมการจัดหางาน เผย สถานการณ์ความตึงเครียดตามแนวชายแดนระหว่างยูเครนและรัสเชีย ทวีความรุนแรงขึ้น และล่าสุดรัฐบาลยูเครนประกาศสถานการณ์ฉุกเฉินเป็นเวลา 30 วัน ตั้งแต่วันที่ 24 กุมภาพันธ์ 2565 เป็นต้นไป ซึ่งกรมการจัดหางานได้มีหนังสือแจ้งสำนักงานจัดหางานกรุงเทพมหานครพื้นที่ 1 -10 และสำนักงานจัดหางานจังหวัดทั่วประเทศ ถึงสถานการณ์ในประเทศยูเครนและรัสเซีย เพื่อให้ประชาสัมพันธ์ต่อไปยังคนหางานที่ต้องการเดินทางไปทำงานประเทศยูเครนและสหพันธรัฐรัสเซียทราบสถานการณ์ก่อนตัดสินใจเดินทาง
“พล.อ. ประยุทธ์ จันทร์โอชา นายกรัฐมนตรี ห่วงใยแรงงานไทยในยูเครน กำชับท่านรัฐมนตรีสุชาติ ชมกลิ่น ดูแลและเตรียมพร้อมให้ความช่วยเหลือคนไทยที่ทำงานในยูเครนและรัสเซียอย่างใกล้ชิด ซึ่งกรมการจัดหางานรับข้อสั่งการท่านรัฐมนตรีประสานสถานเอกอัครราชทูตไทย ณ กรุงวอร์ชอ ประเทศโปแลนด์ โดยทางสถานเอกอัครราชทูตฯ ได้มีการประชุมทางไกลกับเจ้าของร้านสปา/นวดไทยในยูเครนที่คนไทยไปทำงาน จำนวน 16 แห่ง เพื่อสอบถามความเป็นอยู่ของแรงงานไทย และได้เตรียมความพร้อมในการช่วยเหลือแรงงานไทยหากเกิดเหตุการณ์ฉุกเฉินให้สามารถเดินทางกลับประเทศไทยโดยเครื่องบิน หรือเดินทางเข้าโปแลนด์เพื่อเดินทางกลับประเทศไทย ทั้งนี้ขอฝากถึงคนหางานที่ต้องการเดินทางไปทำงานประเทศยูเครน อย่าหลงเชื่อผู้แอบอ้างว่าสามารถพาไปทำงานที่ยูเครนและรัสเซียในขณะนี้ได้ เนื่องจากกรมการจัดหางานมีการระงับการอนุญาตเดินทางไปทำงานยูเครนชั่วคราว จนกว่าสถานการณ์จะคลี่คลาย ”อธิบดีกรมการจัดหางาน กล่าว
อธิบดีกรมการจัดหางาน กล่าวต่อว่า ปัจจุบันมีแรงงานไทยทำงานในประเทศยูเครน จำนวน 139 คน เป็นสมาชิกกองทุนเพื่อช่วยเหลือคนหางานไปทำงานต่างประเทศ จำนวน 126 คน และทำงานประเทศรัสเซีย จำนวน 441 คน เป็นสมาชิกกองทุนฯ จำนวน 406 คน ทั้งหมดเป็นแรงงานที่เดินทางไปทำงานด้วยตนเอง และ Re-entry ซึ่งหากมีประกาศอย่างเป็นทางการจากหน่วยงานที่เกี่ยวข้องให้มีการอพยพคนไทยกลับประเทศ เนื่องจากภัยสงคราม แรงงานไทยซึ่งเป็นสมาชิกกองทุนเพื่อช่วยเหลือคนหางานไปทำงานต่างประเทศ และได้รับผลกระทบจนต้องเดินทางกลับประเทศจะได้รับความช่วยเหลือจากกองทุนฯ รายละ 15,000 บาทตามระเบียบกระทรวงแรงงาน ว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานต่างประเทศ พ.ศ.2549 โดยให้จ่ายเงินจากกองทุน สงเคราะห์กรณีสมาชิกกองทุนประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงครามหรือปัญหาความไม่สงบหรือภัยธรรมชาติหรือเกิดโรคระบาด ซึ่งทางการของประเทศนั้นๆ ประกาศกำหนดแล้ว และสำหรับผู้ที่มีญาติพี่น้องทำงานอยู่ที่ประเทศยูเครนในขณะนี้ หากต้องการทราบข้อมูลเกี่ยวกับสถานการณ์ในประเทศยูเครน สามารถติดต่อสำนักงานจัดหางานกรุงเทพมหานครพื้นที่ 1 -10 และสำนักงานจัดหางานจังหวัดได้ทุกจังหวัด หรือสำนักงานแรงงาน หรือติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 ตลอด 24 ชั่วโมง หรือติดต่อผ่าน E-mail : thaiconsularwarsaw@thaiemb.pl
วันอังคารที่ 5 กรกฎาคม 2565
ท่าอากาศยานนครศรีธรรมราช พร้อมเปิดพื้นที่ส่วนขยายรองรับการเดินทางของประชาชนในช่วงเทศกาลเข้าพรรษานี้
...
กรมท่าอากาศยาน (ทย.) กระทรวงคมนาคม เผยข้อมูลความคืบหน้าโครงการพัฒนาท่าอากาศยานนครศรีธรรมราช เพื่อเพิ่มศักยภาพการให้บริการและอำนวยความสะดวกแก่ผู้โดยสาร ซึ่งท่าอากาศยานนครศรีธรรมราชถือเป็นท่าอากาศยานอีกหนึ่งแห่งของกรมท่าอากาศยานที่มีจำนวนผู้โดยสารและจำนวนเที่ยวบินค่อนข้างมาก โดยในเบื้องต้นได้ดำเนินการปรับปรุงขยายอาคารที่พักผู้โดยสาร ให้สามารถรองรับผู้โดยสารได้จากเดิม 450 คนต่อชั่วโมง เป็น 600 คนต่อชั่วโมง จะสามารถเปิดพื้นที่ส่วนขยายนี้ได้ในช่วงกลางเดือนกรกฎาคม 2565 เพื่ออำนวยความสะดวกให้ทันต่อการเดินทางในช่วงเทศกาลเข้าพรรษา
นอกจากนี้กรมท่าอากาศยานได้ดำเนินโครงการก่อสร้างอาคารที่พักผู้โดยสารหลังใหม่ เพื่อเพิ่มขีดความสามารถในการรองรับผู้โดยสาร จากเดิม 600 คนต่อชั่วโมง หรือ 1.728 ล้านคนต่อปี เป็น 1,600 คนต่อชั่วโมง หรือ 4.608 ล้านคนต่อปี ขณะนี้มีความคืบหน้าของการก่อสร้างคิดเป็น 92.81% ซึ่งกรมท่าอากาศยานมีแผนที่จะเปิดให้บริการอาคารที่พักผู้โดยสารหลังใหม่ภายในสิ้นเดือนกันยายน 2565 และจะดำเนินการเปิดใช้ลานจอดรถยนต์ใหม่ในช่วงเดือนพฤศจิกายน 2565
ปัจจุบันท่าอากาศยานนครศรีธรรมราชให้บริการเที่ยวบินไปและกลับประมาณ 28 เที่ยวบินต่อวัน จำนวนผู้โดยสารประมาณ 4 พันคนต่อวัน มีสายการบินให้บริการ 4 สายการบิน ซึ่งในบางช่วงเวลาอาจมีสายการบินที่ทำการบินพร้อมกัน ส่งผลให้เกิดความไม่สะดวกแก่ผู้โดยสารบางส่วน ทั้งนี้ กรมท่าอากาศยานได้กำชับให้บริษัทผู้รับจ้างเร่งดำเนินงานให้เป็นไปตามแผนที่วางไว้ เพื่อให้สามารถรองรับผู้โดยสารและเที่ยวบินที่มีแนวโน้มเพิ่มขึ้นอย่างต่อเนื่อง ตามศักยภาพการท่องเที่ยวและการขยายตัวทางเศรษฐกิจของจังหวัดนครศรีธรรมราชและจังหวัดใกล้เคียง
วันจันทร์ที่ 21 มิถุนายน 2564
กระทรวงยุติธรรม โดยกรมพินิจฯ เผยสถานะภาพรวมสถานการณ์การแพร่ระบาดของโรคโควิด-19 ล่าสุดพบเจ้าหน้าที่ติดเชื้อเพิ่ม 2 ราย ขณะที่เด็กและเยาวชนยังไม่พบผู้ติดเชื้อเพิ่ม
กรมพินิจและคุ้มครองเด็กและเยาวชน พบเจ้าหน้าที่ติดเชื้อเพิ่ม 2 ราย เป็นเจ้าหน้าที่จากสถานพินิจฯ อยุธยา 1 ราย และสถานพินิจและคุ้มครองเด็กและเยาวชนกรุงเทพมหานคร อีก 1 ราย พร้อมระดมทรัพยากรและของใช้ที่จำเป็นต่างๆ เยียวยาเจ้าหน้าที่แล้ว
กรมพินิจและคุ้มครองเด็กและเยาวชน เผยข้อมูลสถิติ ณ วันที่ 21 มิถุนายน 2564 พบเจ้าหน้าที่ติดเชื้อเพิ่ม 2 ราย เป็นเจ้าหน้าที่จากสถานพินิจฯ อยุธยา 1 ราย และสถานพินิจและคุ้มครองเด็กและเยาวชนกรุงเทพมหานคร (หน่วยบริการธนบุรี) อีก 1 ราย ขณะที่ยอดเด็กและเยาวชนติดเชื้อคงที่ 3 ราย และยอดเดิมเจ้าหน้าที่ส่วนกลาง 1 ราย รวมสถานะผู้ป่วยทั้งหมด 6 ราย หรือร้อยละ 6.45 ของผู้ติดเชื้อสะสมทั้งหมด 93 ราย ขณะที่สถานพินิจฯ/ศูนย์ฝึกและอบรมฯ สีขาววันนี้ มีสถานะรวม 35 แห่ง จากทั้งหมด 56 แห่ง ซึ่งอีก 21 แห่งนั้นอยู่ระหว่างรอตรวจและรอผลตรวจ 10 แห่ง หมดสถานะสถานพินิจฯ/ศูนย์ฝึกและอบรมฯ สีขาว 6 แห่ง และติดเชื้อรวม 5 แห่ง
ทั้งนี้กรมพินิจฯ ได้มีนโยบายในการเร่งการตรวจคัดกรองเชิงรุก และส่งเสริมให้เจ้าหน้าที่รับ การฉีดวัคซีนให้ครบทุกคน รวมไปถึงเด็กและเยาวชนที่เป็นกลุ่มเสี่ยง โดยล่าสุดได้เก็บสถิติการฉีดวัคซีนของเจ้าหน้าที่จากทั้งหมดจำนวน 4,420 ราย ซึ่งได้ทำการฉีดวัคซีนไปแล้วกว่า 2,734 ราย หรือคิดเป็นร้อยละ 61.86 พร้อมระดมทรัพยากรและของใช้ที่จำเป็นต่างๆ เยียวยาเจ้าหน้าที่ที่ติดเชื้อใหม่ทั้งสองรายแล้ว
“กรมพินิจฯ ขอเน้นย้ำให้เจ้าหน้าที่ทุกคนปฏิบัติตามมาตรการต่างๆ ที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรมกำหนดอย่างเคร่งครัด และให้เจ้าหน้าที่ทุกคนคิดถึงผลกระทบในส่วนรวมหากมีเจ้าหน้าที่ ติดเชื้อ ซึ่งอาจเป็นพาหะนำโรคมาสู่เด็กและเยาวชนในสถานที่ควบคุมได้ ขอให้เจ้าหน้าที่ทุกคนดูแลบุคคล ในครอบครัว มีวินัย และป้องกันตนเองไม่ให้โรคดังกล่าวเข้ามาสู่ครอบครัวและสถานที่ควบคุมได้ต่อไป”
วันอังคารที่ 24 สิงหาคม 2564
สธ.เผยผู้ติดเชื้อโควิด 19 มีแนวโน้มลดลง ยังต้องป้องกันตนเองอย่างเต็มที่
กระทรวงสาธารณสุขเผยผู้ติดเชื้อโควิดรายใหม่มีแนวโน้มลดลง ย้ำทุกคนต้องช่วยกันป้องกันตนเองอย่างเต็มที่ตลอดเวลา และเข้ารับการฉีดวัคซีนช่วยลดอาการรุนแรงและเสียชีวิตได้ พบต่างจังหวัดผู้ป่วยอาการรุนแรงลดลง แม้ยังมีผู้ติดเชื้อรายใหม่สูงกว่า กทม.และปริมณฑล
กระทรวงสาธารณสุขเผยผู้ติดเชื้อโควิดรายใหม่มีแนวโน้มลดลง ย้ำทุกคนต้องช่วยกันป้องกันตนเองอย่างเต็มที่ตลอดเวลา และเข้ารับการฉีดวัคซีนช่วยลดอาการรุนแรงและเสียชีวิตได้ พบต่างจังหวัดผู้ป่วยอาการรุนแรงลดลง แม้ยังมีผู้ติดเชื้อรายใหม่สูงกว่า กทม.และปริมณฑล
วันนี้ (24 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรคแถลงสถานการณ์โรคโควิด 19 ว่า วันนี้ประเทศไทยมีผู้ติดเชื้อโควิด 19 รายใหม่ 17,165 ราย ถือว่าลดลงอย่างต่อเนื่องจากก่อนหน้านี้ที่อยู่ประมาณหลัก 2 หมื่นรายตั้งแต่ต้นเดือนสิงหาคม มีผู้หายป่วยเพิ่มขึ้น 20,059 รายถือว่าสูงกว่าผู้ติดเชื้อรายใหม่ ส่วนผู้ป่วยอาการรุนแรงจะยังคงระดับสูงต่อไปสักระยะ จากการสะสมของผู้ป่วยที่ผ่านมาโดยข้อมูลวันที่ 23 สิงหาคม 2564 มีผู้ป่วยใส่เครื่องช่วยหายใจ 1,095 ราย โดยผู้ป่วยอาการรุนแรงใน กทม.และปริมณฑลยังมีแนวโน้มสูงขึ้น แต่ในต่างจังหวัดมีทิศทางลดลง แม้ผู้ติดเชื้อรายใหม่ของต่างจังหวัดจะเจอในสัดส่วนสูงกว่า ถือว่าการเข้าถึงการดูแลมีประสิทธิภาพ ทำให้ป้องกันอาการป่วยรุนแรงได้อย่างดี
สำหรับการฉีดวัคซีนโควิด 19 เมื่อวันที่ 23 สิงหาคม 2564 ฉีดเพิ่มขึ้น 573,446 โดส สะสมรวม 27,612,445 โดส เป็นเข็มแรก 20,830,673 ราย คิดเป็น 28.9% ของประชากร โดยพื้นที่ 13 จังหวัดควบคุมสูงสุดและเข้มงวดมีประชากร 22 ล้านคน สามารถฉีดเข็มแรกได้แล้ว 11.5 ล้านคน คิดเป็น 52.1% ส่วนจังหวัดอื่นๆ49 ล้านคน ฉีดแล้ว 9.2 ล้านคน คิดเป็น 18.6% ถือว่ามีความก้าวหน้าอย่างต่อเนื่อง ซึ่งหากมีวัคซีนเข้ามาฉีดเพิ่มมากขึ้นก็สามารถเพิ่มศักยภาพการฉีดได้มากกว่าในปัจจุบันและเร่งรัดการฉีดให้ครอบคลุมได้มากขึ้น ขอให้ประชาชนติดตามมั่นใจวัคซีนทุกสูตรป้องกันการป่วยรุนแรงและเสียชีวิตได้ ซึ่งข้อมูลทั้งในประเทศและต่างประเทศตรงกันชัดเจนแม้กระทั่งประเทศที่ฉีดวัคซีนกว้างขวางแล้วอย่างสหรัฐอเมริกา อังกฤษ ผู้เสียชีวิตคือผู้ที่ยังไม่ได้ฉีดวัคซีน โดยมีปัจจัยเสี่ยงสุขภาพเป็นพื้นฐาน
“การที่ผู้ติดเชื้อรายใหม่มีแนวโน้มลดลงถือเป็นทิศทางและสัญญาณที่ดี แต่ยังต้องช่วยกันป้องกันตนเองอย่างเต็มที่ตลอดเวลา เสมือนว่าตัวเองและบุคคลรอบตัวอาจติดเชื้อเเละแพร่เชื้อได้ โดยการสวมหน้ากากตลอดเวลา ล้างมือทุกครั้งที่จับต้องจุดเสี่นงต่างๆ เว้นระยะห่าง ไมไปสถานที่ผู้คนจำนวนมาก การไปร้านค้าหรือทำกิจกรรมพบปะผู้คน ให้วางแผนและไปเท่าที่จำเป็น พยายามอยู่ในบ้านให้มากที่สุด ถ้าทุกคนทำได้เต็มที่ มีความเป็นไปได้ที่จะมีการผ่อนคลายและกลับมาใช้ชีวิตปกติแบบNew Normal มากขึ้น” นายแพทย์เฉวตสรรกล่าว
*********************************** 24 สิงหาคม 2564
****************************************************
วันอังคารที่ 18 มกราคม 2565
อนุทิน ติดตามอาการ “น้องอุ้ม” พยาบาลรพ.อุ้มผางประสบอุบัติเหตุระหว่างส่งต่อผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข ติดตามการรักษา “น้องอุ้ม” พยาบาลโรงพยาบาลอุ้มผาง ที่ประสบอุบัติเหตุรถฉุกเฉินชนรถบรรทุกพ่วงระหว่างนำผู้ป่วยส่งรักษาต่อ ขณะนี้ยังไม่รู้สึกตัว ใช้เครื่องช่วยหายใจ และมีอาการสมองบวม ต้องดูแลและสังเกตอาการ
รองนายกรัฐมนตรีและรัฐมนตรีว่าการกระทรวงสาธารณสุข ติดตามการรักษา “น้องอุ้ม” พยาบาลโรงพยาบาลอุ้มผาง ที่ประสบอุบัติเหตุรถฉุกเฉินชนรถบรรทุกพ่วงระหว่างนำผู้ป่วยส่งรักษาต่อ ขณะนี้ยังไม่รู้สึกตัวใช้เครื่องช่วยหายใจ และมีอาการสมองบวม ต้องดูแลและสังเกตอาการอย่างใกล้ชิด พร้อมกำชับทีมแพทย์ดูแลเต็มที่เตรียมหาแนวทางเพิ่มความปลอดภัยสูงสุดในการปฏิบัติงานรถฉุกเฉิน
วันนี้ (18 มกราคม 2565) ที่โรงพยาบาลราชวิถี กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ณัฐพงษ์ วงศ์วิวัฒน์ รองอธิบดีกรมการแพทย์ ติดตามการให้การรักษา นางสาวปุณยวีร์ ศรีดวงแปง หรือ น้องอุ้ม พยาบาลวิชาชีพ โรงพยาบาลอุ้มผาง จังหวัดตาก ที่ได้รับบาดเจ็บสาหัสจากอุบัติเหตุรถพยาบาลฉุกเฉินนำส่งผู้ป่วย ชนกับรถบรรทุกพ่วง บนถนนสายแม่สอด-อุ้มผาง อำเภอแม่สอด จังหวัดตาก
นายอนุทินกล่าวว่า วันนี้ได้มาเยี่ยมพยาบาลโรงพยาบาลอุ้มผาง ที่ประสบอุบัติเหตุขณะปฏิบัติหน้าที่รับส่งต่อผู้ป่วยซึ่งกรมการแพทย์ได้ติดตามอาการและประสานทีมSky Doctor และศูนย์กู้ชีพนเรนทรโรงพยาบาลราชวิถีนำผู้ป่วยเข้ามารับการรักษาต่อที่โรงพยาบาลราชวิถี พบว่าขณะนี้อาการมีแนวโน้มดีขึ้น แต่ผู้ป่วยยังคงไม่รู้สึกตัว ใช้เครื่องช่วยหายใจ และมีอาการสมองบวม แผลที่ขาไม่มีการติดเชื้อ แพทย์ผู้ดูแลให้ความเห็นว่า ผู้ป่วยยังคงต้องได้รับการดูแลสังเกตอาการอย่างใกล้ชิดต่อเนื่อง ใช้เวลาในการฟื้นตัว และให้การรักษาภาวะสมองบวมดังกล่าว
สำหรับสถานการณ์อุบัติเหตุรถพยาบาลในช่วงปีที่ผ่าน และในช่วงเทศกาลปีใหม่ ถือว่ามีน้อยมาก ซึ่งเหตุการณ์ที่เกิดขึ้นเป็นการส่งต่อผู้ป่วยที่มีภาวะติดเชื้อที่ท่อน้ำดี ชาวเมียนมาร์ ให้เข้ารับการรักษาให้เร็วที่สุดได้กำชับให้เพิ่มความระมัดระวังในการใช้รถพยาบาลมากขึ้น และจะมีการหารือแนวทางต่างๆ กับหน่วยงานที่เกี่ยวข้องเพื่อให้เกิดความปลอดภัยสูงสุดแก่ผู้ป่วยและบุคลากรทางการแพทย์ เช่น หน่วยงานด้านการจราจรในพื้นที่ เป็นต้น
******************************* 18 มกราคม 2565